જિલ્લા શિક્ષણ સમિતિ સાબરકાંઠા તથા સર્વ શિક્ષા અભિયાન દ્વારા નવરાત્રિ મહોત્સવ ૨૦૧૮ નું આયોજન ફેઇથ સ્કૂલ હિંમતનગર ખાતે કરવામાં આવ્યુ હતું. જેમાં જિલ્લાના ૩૦૦થી વધુ દિવ્યાંગ બાળકોએ ઉત્સાહ પૂર્વક ભાગ લીધો હતો અને નવલી નવરાત્રિ પર્વની ઉજવણી નિમિત્તે ગરબે ઘૂમ્યા હતા. ઉડાન ઉમ્મીદો કી કાર્યક્રમ અંતર્ગત આયોજીત કરાયેલા કાર્યક્રમમાં જિલ્લા શિક્ષણાધિકારી આર.એસ.ઉપાધ્યાય, ફેઇથ સ્કૂલના ટ્રસ્ટી ગિરીરાજભાઇ પંડયા, નિર્સગભાઇ પંડયા, જિલ્લા પ્રાથમિક શિક્ષક સંઘના પ્રમુખ સંજયભાઇ પટેલ સહિત શિક્ષણ વિભાગ તથા રાજય કચેરીના અધિકારીઓ પણ ઉપસ્થિત રહ્યા હતા. આ કાર્યક્રમના અંતે તમામ બાળકોને ભોજન તથા સ્મૃતિ ભેટ આપી પ્રોત્સાહિત કરવામાં આવ્યા હતા. સર્વ શિક્ષા અભિયાન કચેરી સાબરકાંઠા તથા ફેઇથ સ્કૂલ હિંમતનગરના સંયુકત ઉપક્રમે યોજાયેલા નવરાત્રિ મહોત્સવમાં દિવ્યાંગ બાળકો ગરબે રમી આનંદિત થઇ ઉઠ્યા હતા.